האש העוטפת את יישובי עוטף עזה, היא דבר נורא, ההרס והחורבן הוא עצום, אזלת היד של הממשלה היא בלתי נסבלת. ההתעלמות של ראש הממשלה ושר הבטחון מהאש המכחידה במהירות את האזור, היא רק הסבר אחד מדוע העולם לא ממש מתרגש. אחרי הכל, אם לממשלת ישראל והנוכל העומד בראשה לא מתייחסת לכך ברצינות הרי שכנראה…אין שום בעיה.
אבל אם לומר את האמת, הרי שהעולם יודע קצת יותר מה קורה בעזה וסופר את גופות הנטבחים על הגדר. כן, כל אלו שנורו סתם כך, ואלו, שלא נורו סתם כך, אבל עדיין מותם מהווה פשע מלחמה (בעצם, פשע כנגד האנושות זו הגדרה נכונה יותר). העולם גם יודע שישראל, שוב, מפציצה בימים אלו את עזה, הפצצות, שגוררות טילים (כן בעולם דווקא כן יודעים לקרוא, ומבינים שגם את סבב המטחים הנוכחי החל צה"ל, וגם שם הבינו שהטילים הם הביצה ולאו דווקא התרנגולת).
אבל טילים לחוד ובלונים לחוד, ברור שהעולם לא יתייחס ברצינות לצבא חמוש עד לאזניים, מאומן ואגרסיבי שלא מצליח להלחם בעפיפונים ובלונים. ומה לעשות אדמה שחורה ומפוייחת איננה פוטוגנית יותר מעיר הרוסה וגופות.
העולם גם יודע שעזה עדיין תחת מצור, הוא רואה את התמונות המגיעות מכל המחסומים, הוא מכיר את המצב בעזה ומולו את זה שבתל אביב. והוא רואה בבלונים את הרוגטקה של דויד המלך. אחחח איך להסטוריה יש דרך לחזור ולחבוט לך בפנים.
אז כן, המחזה נורא – אבל אם לומר את האמת, מה בעצם ציפיתם מהפלשתינים לעשות? לשבת על התחת ולספור גופות? לחכות למשיח? או אולי …לביבי? אין להם מה להפסיד, הם נלחמים באמצעות הדבר היחיד העומד לצידם… הרוח.
העולם יודע את הכל, אבל מה לעשות, העולם לא מרחם עם כובשים, וקצת קשה לו לסמפט את המדכא. אישית, אני ממש לא מצליח לתפוס את ההגיון של אלו שחושבים שהעולם צריך להתעלם מהכיבוש, האפליה, ההרג, וההעמרות, ולהתייחס אך ורק לבלונים המעלים באש את הדרום, לקול שתיקתם הרועמת של חברי ממשלת ישראל, שביום יום היא לא ממש מנזר השתקנים אלא יותר מנזר הקשקשנים. העולם, מה לעשות, יעמוד מאחורי דויד והבלונים שלו. ולא גוליית וחייל האוויר הרצחני שהוא מפעיל.
פעם בכמה זמן אני מוכרח לקרוא את התגובות שלך, אז אני כותב. למרות שאני יודע היטב שאתה לא קורא 🙂 אתה זוכר מה קדם לרקטות בסיבוב הזה ? חס וחלילה למה שתזכור שצה"ל הפציץ לילה שלם בעזה…. אני מניח שזה לא ממש נוח לך הרעיון שהם לא מתים או נכנעים לבד כל כך מהר. ומאות המשאיות שעוברות ביוםזה מספר משאיות יענו ספרה אחת לא שלוש חשמל שעתיים עד ארבע שעות ביום. אבל לתת להם לבנות תחנת כוח משלהם ? חס וחלילה. אםהם יבנו תחנת כוח אז איך יוכל גורן לומר שאנחנו מספקים להם חשמל ?? אבל בעצם למה לבזבז אנרגיה הרי הם לא יכולים לבנות כלום כי…חומרי בניה אנחנו לא נותנים הם להכניס…וכן הלאה.
בשנת2017 נכנסו לעזה כ-160 אלף משאיות סחורה מהודעה של רשות המעברים עולה כי בשנה הלועזית 2017, חלה עלייה של 15% בהיקף שינוע הסחורות לרצועה ומספר העוברים.
על פי הנתונים בשנת 2017 עברו במעברי רמי"ם 15 מיליון ערבים מהרשות הפלסטינית, זאת לעומת 13 מיליון בשנת 2016. ממוצע יומי של למעלה מ-60 אלף ערבים שנכנסים לשטח הקו הירוק לטובת עבודה, מסחר, טיפולים רפואיים וסיוע הומניטרי.
אז תגור בעזה! תוכיח בכך את אהבתך..
אם אתה נכנס כבר להיסטוריה אז כל ארץ ישראל נכבשה על ידי בני ישראל מעמים אחרים שהיו במקום…עמים שהיהודים השמידו.וכל זה בגלל שמשהו שאף אחד לא יודע מהו ואף אחד לא ראה ולאף אחד אין הוכחה על קיומו נתן להם אותה. כאילו שהיתה שלו בכלל לתת. אתה מבין כמה מטופשים הטיעונים שלך?